ທະຫານໄນເຈີ ກໍ່ຣັຖປະຫານ ໂຄ່ນລົ້ມ ປະທານາທິບໍດີ
ຂ່າວສຳຄັນອື່ນໆ: ຈີນປະທ້ວງ ຢ່າງເປັນທາງການ ກ່ຽວກັບ ການພົບປະ ລະຫວ່າງ ທ່ານໂອບາມາ ແລະ ອົງດາໄລລາມະ; ນັກຊ່ຽວຊານ ສະຫະປະຊາຊາດ ເຕືອນກ່ຽວກັບ ການສົ
ພວກຜູ້ນຳທະຫານ ທີ່ຢຶດອຳນາດ ໃນ ປະເທດໄນເຈີ ໃນອາຟຣິກາຕາເວັນຕົກກ່າວໃນ ວັນສຸກມື້ນີ້ວ່າ ຜູ້ນຳຂອງຕົນ ແມ່ນພັນອາກາດ ຕຣີ SALOU DJIBO ພວກທະຫານໄດ້ກໍ່ຣັຖ ປະຫານຂຶ້ນ ໃນວັນພະຫັດວານນີ້ ໂດຍເວົ້າວ່າ ພວກເຂົາເຈົ້າໄດ້ໂຈະການປົກຄອງດ້ວຍຣັຖທັມ ມະນູນເປັນການຊົ່ວຄາວ ແລະຍຸບທຸກສະຖາບັນຂອງຣັຖບານ ກຸ່ມຈັດຕັ້ງຕ່າງໆ ຢູ່ໃນຂົງເຂດ ຮວມທັງ ສະຫະພາບອາຟຣິກາແລະປະຊາຄົມ ເສຖກິດຂອງບັນດາປະເທດໃນເຂດພາກຕາເວັນ ຕົກ ຂອງອາຟຣິກາຕ່າງກໍໄດ້ປະນາມການກໍ່ຣັຖ ປະຫານໃນຄັ້ງນີ້ ໂຄສົກຄົນນຶ່ງຂອງພວກທະຫານປະກາດທາງໂທຣະພາບ ຂອງຣັຖບານ ໃນມື້ວານນີ້ວ່າ ພວກທະຫານ ຕ້ອງໄດ້ເຂົ້າກຳຄວາມຮັບຜິດຊອບ ເພື່ອຍຸຕິສະຖານະການ ທີ່ເຄັ່ງຕຶງ ທາງດ້ານການເມືອງຢູ່ໃນປະເທດດັ່ງກ່າວ ເມື່ອໄວໆມານີ້ ປະທານາທິບໍດີ MA MADOU TANDJAໄດ້ປ່ຽນກົດໝາຍ ຣັຖທັມມະນູນຂອງປະເທດ ເພື່ອຕໍ່ອາຍຸການປົກ ຄອງ ຂອງທ່ານຊຶ່ງເປັນການເຄື່ອນໄຫວ ທີ່ໄດ້ຣັບ ການຕຳໜິຕິຕຽນຢ່າງກວ້າງຂວາງ ທັງ ຈາກພາຍໃນແລະຕ່າງປະເທດ ເຈົ້າໜ້າ ທີ່ຈີນ ໄດ້ຮຽກໂຕເອກອັຄຣັຖທູດສະຫະຣັດ ປະຈຳປະເທດຈີນ ເຂົ້າພົບ ເພື່ອປະທ້ວງ ຕໍ່ ການພົບປະຂອງປະທານາທິບໍດີສະຫະຣັດ ທ່ານ BARACK OBAMA ກັບ ອົງດາໄລ ລາມະ ຜູ້ນຳທາງດ້ານຈິດໃຈ ທີ່ລີ້ພັຍ ຢູ່ໃນ ຕ່າງປະເທດຂອງຊາວທິເບດ ກະຊວງການ ຕ່າງປະເທດຈີນ ກ່າວວ່າ ຮອງຣັຖມຸນຕຣີ ການຕ່າງປະເທດ ທ່ານ CUI TIANKAIໄດ້ຮຽກໂຕເອກອັຄຣັຖທູດສະຫະຣັດທ່ານ JON HUNTSMAN ໄປພົບເພື່ອຍື່ນໃນ ອັນທີ່ກະຊວງການ ຕ່າງປະເທດຈີນ ເອີ້ນວ່າ ການປະທ້ວງຢ່າງເຂັ່ງຂຶມກ່ຽວກັບການພົບ ປະຂອງທ່ານ OBAMA ບໍ່ເທົ່າໃດຊົ່ວໂມງ ລຸນຫລັງ ການສົນທະນາຫາຣືລະຫວ່າງ ອົງ ດາໄລລາມະ ແລະທ່ານ OBAMA ຊຶ່ງຕ່າງກໍເຄີຍ ໄດ້ຮັບລາງວັນ ໂນແບລຂແນງ ສັນຕິພາບ ສິ້ນສຸດລົງ ທີ່ກຸງວໍຊິງຕັນ ໂຄສົກ ກະຊວງການ ຕ່າງປະເທດຈີນ ທ່ານMA ZHAOXU ກໍໄດ້ອອກ ຖແລງການສະບັບນຶ່ງ ເວົ້າວ່າ ການພົບປະ ທີ່ວ່ານີ້ແມ່ນຂັດກັບ ການໃຫ້ຄຳໝັ້ນໝາຍ ຊຳແລ້ວຊຳອີກ ຂອງຣັຖບານ ສະຫະຣັດ ໃນການຮັບຮູ້ວ່າທິເບດ ແມ່ນເປັນສ່ວນນຶ່ງ ຂອງຈີນ ແລະບໍ່ໃຫ້ການສນັບສນຸນ ການເປັນເອກກະຣາດຂອງທິເບດ ນັກຊ່ຽວຊານ ດ້ານ ສິດທິມະນຸດຄົນນຶ່ງ ຂອງອົງການ ສະຫະປະຊາ ຊາດໄດ້ສະແດງ ຄວາມວິຕົກກັງວົນ ເປັນທີ່ສຸດ ໃນວັນພະຫັດ ວານນີ້ ກ່ຽວກັບແຜນການຂອງ ໄທ ທີ່ຈະຈົດບັນທຶກສັນຊາດ ຂອງພວກຄົນງານ ຕ່າງດ້າວໂດຍເວົ້າວ່າມັນອາດຈະພາໃຫ້ມີການ ຜັກດັນ ຫລືຈັດສົ່ງ ພວກຄົນງານເຫລົ່ານີ້ກັບຄືນ ປະເທດຄັ້ງໃຫຍ່ ພາຍໃນ ທ້າຍເດືອນນີ້ ທ່ານ JORGE BUSTAMANTE ກ່າວວ່າທັງພວກ ຄົນງານ ທີ່ມີແລະບໍ່ມີເອກກະສານ ຈາກມຽນມາ ກຳປູເຈັຽ ແລະລາວ ປະເຊີນກັບການຖືກສົ່ງ ກັບຄືນປະເທດ ຈາກໄທ ໄທໄດ້ໂອກາດແກ່ ພວກຄົນງານ ຕ່າງດ້າວ ປະມານ 1ລ້ານ 3 ແສນຄົນ ຕໍ່ໃບອະນຸຍາດເຮັດວຽກ ໄດ້ 2 ປີ ຖ້າພວກເຂົາເຈົ້າຫາກຍື່ນຂໍ້ມູນ ຊີວະປະວັດ ໄປຍັງຣັຖບານ ຂອງພວກເຂົາເຈົ້າ ກ່ອນວັນ ທີ 28 ກຸມພາ ພວກທີ່ບໍ່ໄດ້ປະຕິບັດຕາມ ກຳນົດເວລາຕາຍໂຕ ຫລືເສັ້ນຕາຍ ດັ່ງກ່າວນີ້ ແລ້ວແມ່ນສ່ຽງຕໍ່ການ ຖືກເນຣະເທດ ທ່ານ BUSTAMANTE ໄດ້ກ່າວເຕືອນຢູ່ທີ່ນະ ຄອນເຈນີວາ ໃນມື້ວານນີ້ວ່າ ພວກຄົນງານ ຕ່າງດ້າວບາງຄົນ ທີ່ປະເຊີນກັບການຖືກເນ ຣະເທດນັ້ນ ອາດຈຳເປັນ ຕ້ອງໄດ້ຮັບການຊ່ອຍເຫລືອ ຈາກນາໆຊາດແລະບໍ່ຄວນສົ່ງ ພວກເຂົາເຈົ້າ ກັບຄືນປະເທດ ຕຳຣວດບັງກລາແດສ ກ່າວວ່າ ຣົດບັນທຸກຄັນນຶ່ງ ທີ່ແລ່ນໄວ ໄດ້ເກີດອຸບັດຕິເຫດຕຳກັນ ກັບຂະບວນຣົດຂອງເຈົ້າຍິງໄທ ທີ່ພວມຢູ່ໃນລະຫວ່າງ ການສະເດັດປະພາດ ບັງກລາແດສເຮັດໃຫ້ເຈົ້າໜ້າທີ່ ສະຖານທູດໄທຄົນນຶ່ງເສັຽຊີວິດ ເຈົ້າໜ້າທີ່ກ່າວວ່າຣົດ ຂອງເຈົ້າຍິງ ມະຫາຈັກກຣີ ສິຣິນທອນ ບໍ່ໄດ້ພົວພັນໃນ ອຸບັດຕິເຫດ ທີ່ເມືອງTANGAIL ຊຶ່ງຕັ້ງຫ່າງຈາກ ນະ ຄອນຫຼວງດາກາ ໄປທາງຕາເວັນຕົກສຽງເໜືອປະມານ 80ຫລັກກິໂລແມັດນັ້ນ ເຈົ້າໜ້າທີ່ໄທ ລາຍງານວ່າ ກົງສຸນຄົນນຶ່ງ ປະຈຳສະຖານທູດໄທໃນບັງກລາແດັສ ໄດ້ຮັບບາດເຈັບສາຫັດ ແລະເສັຽຊີວິດ ໃນເວລາຕໍ່ມາຢູ່ທີ່ໂຮງພະຍາບານທ້ອງຖິ່ນ ເຈົ້າຍິງໄທ ໄດ້ສະເດັດປະພາດ ບັງກລາແດສ ໃນຖານະທີ່ເປັນພາກສ່ວນນຶ່ງ ຂອງຄະນະຄົ້ນຄວ້າ ສະຫະຣັດ ຈາກມະຫາວິທຍາລັຍ JOHNSHOPKINS ໃນຣັດ MARYLAND ເຈົ້າໜ້າທີ່ປາກິສຖານກ່າວວ່ານ້ອງຊາຍ ຂອງຂຸນເສິກອັຟການິສຖານຄົນນຶ່ງ ທີ່ມີຄວາມສັມພັນ ກັບກຸ່ມທາລີບານ ໄດ້ຖືກຂ້າຕາຍໃນການໂຈມຕີດ້ວຍ ລູກສອນໄຟ ຂອງສະຫະຣັດ ໃນພາກຕາເວັນຕົກສຽງ ເໜືອ ຂອງປາກິສຖານ ເຈົ້າໜ້າທີ່ເວົ້າວ່າ ນາຍ MO HAMMED HAQQANI ໄດ້ຖືກຂ້າຕາຍ ໃນວັນພະ ຫັດວານນີ້ໃນການໂຈມຕີຢູ່ເຂດ DANDEY DARPA KHEL ໃນ WAZIRISTAN ເໜືອ ນອກນັ້ນແລ້ວຍັງມີອີກ 3 ຄົນ ໄດ້ຖືກຂ້າຕາຍ ໃນການໂຈມຕີຢູ່ໃນ ເຂດຊົນເຜົ່າທີ່ບ້ານເມືອງບໍ່ມີຂື່ມີແປ ໃກ້ກັບຊາຍແດນ ອັຟການິສຖານນັ້ນ ນາຍ MOHAMMEDເປັນນ້ອງຊາຍ ຂອງນາຍ SIRAJUDDIN HAQQANI ຜູ້ນຳອະວຸໂສ ຂອງຕາໜ່າງກຳລັງປະກອບອາວຸດຫົວຮຸນແຮງ ທີ່ມີຄວາມ ສັມພັນ ກັບກຸ່ມກໍ່ການຮ້າຍຂ້າມຊາດອາລ-ກາຍ-ດາ ແລະພວກທາລີບານ ການສົງສັຍ ກ່ຽວກັບການເສັຽຊີວິດ ຂອງນາຍ MOHAMMEDHAQQANI ແມ່ນເຫດການລ່າສຸດ ໃນຄວາມເສັຽຫາຍ ທີ່ມີມາເປັນລຳດັບ ຂອງພວກຫົວຮຸນແຮງທີ່ປະຕິບັດງານ ຢູ່ໃນເຂດ ດັ່ງກ່າວ ເຈົ້າໜ້າທີ່ໃນຣັດເທັກຊັສກ່າວວ່າ ຕົນໄດ້ຄົ້ນພົບ ຊາກສົບ 2 ສົບທີ່ຕຶກອາຄານ ບ່ອນທີ່ຜູ້ຊາຍຄົນນຶ່ງໄດ້ຕັ້ງໃຈ ຂັບເຮືອບິນນ້ອຍ ລຳນຶ່ງ ເຂົ້າຕຳໃນມື້ວານນີ້ ເຈົ້າໜ້າທີ່ດັບໄຟ ໃນເຂດທ້ອງຖິ່ນ ບໍ່ຍອມເປີດເຜີຍໃຫ້ຊາບລາຍ ລະອຽດ ກ່ຽວກັບຊາກສົບທີ່ໄດ້ພົບເຫັນທັງສອງ ແຕ່ກ່ອນໜ້ານັ້ນເຈົ້າໜ້າທີ່ເວົ້າວ່າເປັນຊາກສົບ ຂອງນັກບິນ ແລະຂອງເຈົ້າໜ້າທີ່ຣັຖບານກາງ ຄົນນຶ່ງ ທີ່ເຮັດວຽກ ຢູ່ໃນອາຄານ ຫລັງດັ່ງກ່າວ ທີ່ຫາຍສາບສູນໄປນັ້ນ ແຕ່ເຈົ້າໜ້າທີ່ສັນຕິບານ ກາງ FBI ໄດ້ເປີດເຜີຍ ກ່ຽວກັບນັກບິນ ໃນຂັ້ນ ຕົ້ນວ່າແມ່ນນາຍ ANDREW JOSEPH STACK ຊຶ່ງເປັນຊາວເມືອງ AUSTIN ເມືອງເອກຂອງຣັດເທັກຊັສ ບ່ອນທີ່ເຫດຮ້າຍ ໄດ້ເກີດຂຶ້ນນັ້ນ ເຈົ້າໜ້າທີ່ສືບສວນ ກ່າວວ່ານາຍ STACK ບໍ່ພໍໃຈຢ່າງໜັກ ກັບອົງການເກັບພາສີ IRS ຂອງສະຫະຣັດແລະນັ້ນຄືສາເຫດ ທີ່ພາໃຫ້ຜູ້ກ່ຽວ ຂັບເຮືອບິນ ເຂົ້າຕຳຕຶກ ບ່ອນທີ່ໃຊ້ເປັນຫ້ອງການຂອງ ອົງການເກັບພາສີ ດັ່ງກ່າວ ເຈົ້າໜ້າທີ່ສືບສວນ ເວົ້າອີກວ່າຈົດໝາຍລາຕາຍ ຂອງນາຍ STACK ທີ່ໄດ້ຕຳໜິຕິຕຽນຢ່າງແຮງ ຕໍ່ອົງການ IRS ນັ້ນໄດ້ພົບເຫັນ ຢູ່ທີ່ເວັບໄຊທ໌ ຂອງລາວ ຫົວໜ້າບໍຣິສັດ ຜລິດຣົດຍັກໃຫຍ່ ໂຕໂຢຕ້າ ຂອງຍີ່ປຸ່ນໄດ້ຕົກລົງທີ່ຈະໄປໃຫ້ການ ຕໍ່ສະມາຊິກ ຣັຖສະພາ ຂອງສະຫະຣັດ ໃນອາ ທິດໜ້າແລະຕອບຄຳຖາມຕ່າງໆ ກ່ຽວກັບຄວາມ ວິຕົກກັງວົນ ໃນເຣື່ອງຄວາມປອດພັຍຂອງຣົດ ໂຕໂຢຕ້າ ທ່ານ AKIO TOYODA ປະທານ ຂອງບໍຣິສັດຣົດ ໂຕໂຢຕ້າກ່າວໃນມື້ວານນີ້ວ່າ ທ່ານເຕັມໃຈ ທີ່ຈະໄປໃຫ້ການໂດຍກົງ ຕໍ່ຣັຖສະ ພາສະຫະຣັດແລະປະຊາຊົນອະເມຣິກັນ ທ່ານ TOYODA ຈະໄປໃຫ້ການ ຕໍ່ຄະນະກັມມະການ ຂອງສະພາຕຳສະຫະຣັດ ທີ່ກຳກັບ ກ່ຽວກັບ ຣະບຽບການ ແລະການປະຕິຮູບ ຂອງຣັຖບານ ຊຶ່ງໄດ້ເຊື້ອເຊີນທ່ານ ໃນມື້ວານນີ້ ເພື່ອໄປໃຫ້ການ ໃນອາທິດໜ້າ ເຈົ້າໜ້າທີ່ຮັບຜິດຊອບ ກ່ຽວກັບເຣື່ອງ ຣະບຽບການ ຂອງສະຫະຣັດ ພວມທຳການສືບສວນເບິ່ງລາຍງານຕ່າງໆ ກ່ຽວກັບຣະບົບ ພວງມາລັຍ ທີ່ມີບັນຫາ ຂອງຣົດໂຕໂຢຕ້າ COROLLAສີ່ປະຕູ ເທົ່າເຖິງປັດຈຸບັນ ມີຣົດໂຕໂຢຕ້າ ຫຼາຍກວ່າ 8 ລ້ານຄັນໄດ້ຖືກເອີ້ນຄືນ ຍ້ອນບັນຫາ ກ່ຽວກັບເຣື່ອງຄັນເລັ່ງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ